**Cofnodion o Gyngor Cymuned Llanrug a Chwm y Glo, a gynhaliwyd Nos Fawrth 19 o Ionawr 2016 yn Ysgol Gynradd Cwm y Glo**.

**Presennol:** Y Cynghorwyr Goronwy Hughes (Cadeirydd), Avril Jones (Is-gadeirydd),

Clifford Williams, Meryl Green, Rhys Parry, Alan Pritchard, Nan Humphreys, Richard Robinson, Hefin Jones, Delyth Tomos, Phil Roberts.

**Ymddiheuriadau**: Y Cynghorwyr Rhian Thomas, Meirwen Lloyd.

**Clerc:** Meirion Jones

Hefyd yn bresennol ar gyfer item 3 yn unig, Gwyndaf Hughes o gwmni Ynni Padarn

1. Croesawyd pawb i’r cyfarfod gan y Cadeirydd.

2. Datganodd y Cadeirydd ddiddordeb yn eitem (3)

3. Cafwyd cyflwyniad gan Mr Gwyndaf Hughes o Ynni Padarn ac amlinellodd gefndir y cwmni, pam ei fod wedi ei sefydlu a’r bwriad i gychwyn cynhyrchu trydan drwy ffurf ‘hydro’ oddi wrth Afon Goch. Adroddodd ymhellach fod y cwmni wedi ei greu fel cwmni cydweithredol a bod caniatâd wedi rhoi i gynhyrchu trydan ar y 20fed o Chwefror 2016.

Adroddodd fod cwmni arall wedi sefydlu, sef cwmni ‘Cydynni’ yn ardal Dyffryn Ogwen a bod eu bod wedi cael caniatâd i greu system beilot. Bydd y system yma yn cael ei ddefnyddio yn y lle cyntaf i gyflenwi trydan y 100 o dai yn yr ardal. Y bwriad yw bydd yr ynni yma yn rhatach i’r cwsmer na fydd wrth ei brynu oddi wrth y Grid Cenedlaethol.

Aeth Mr Hughes ymlaen i egluro pan fydd y cwmni yn rhedeg, yna bydd cyfle i fudiadau lleol wneud cais am arian i hybu gweithgareddau. Bydd pwyllgor sydd yn annibynnol o’r Cyngor yn penderfynu ar ba geisiadau fydd yn llwyddiannus ond ni fydd arian yn cael ei ddosbarthu i gynnal gweithgareddau sydd yn dod oddi tan gyfrifoldeb y Cyngor Sir.

Bydd cyfle i aelodau o’r cyhoedd ymuno a’r gydweithreda drwy bwrcasu cyfandaliadau am £250 yr un, hyd at uchafswm o £20,000. Bydd y buddsoddwyr yn cael un bleidlais yn y cyfarfod blynyddol. Fe amcangyfrif bydd y difidend ar y buddsoddiad yn 3%, 4% a 5%.

Yn dilyn y cyflwyniad, cafodd yr aelodau gyfle i ofyn cwestiynau i Mr Hughes am y cynllun.

Yn dilyn hyn, diolchwyd i Mr Hughes am ddod i’r cyfarfod i egluro am y cynllun.

**4. Coed Nadolig**

Adroddwyd fod y goeden Nadolig o Lanrug wedi ei chlirio a bod y Cyngor yn ddiolchgar dros ben am gymorth Mr Gwyndaf Hughes i dorri’r goeden a’i chario i’w ailgylchu. Adroddwyd ymhellach fod coeden Nadolig Cwm y Glo, yn parhau i fyny gyda’r goleuadau yn parhau i fod arni.

**Penderfynwyd:** Derbyn yr adroddiad, ac i’r Clerc anfon llythyr o ddiolch ar Mr Hughes i gydnabod gwerthfawrogiad y Cyngor am ei gymorth. Am goeden Cwm y Glo, bydd y Cynghorwyr Alan Pritchard ac Avril Jones ddilyn hyn i fyny.

**5. Parcio**

Adroddwyd fod problemau parcio yn parhau yng Nghwm y Glo ac yn Llanrug ac fe adroddwyd am leoliadau ble mae’r tramgwyddo mwyaf. Adroddodd y Clerc ei fod wedi ysgrifennu at Gyngor Gwynedd yn dwyn ei sylw at broblemau parcio a gofyn am bresenoldeb swyddog gorfodaeth parcio o dro i dro yn Llanrug a Chwm y Glo. Hefyd wedi gofyn am ystadegau o bryd mae’r swyddog wedi ymweld â Llanrug a Chwm y Glo, gyda manylion faint o ddirwyon sydd wedi ei gyflwyno. Ymateb Cyngor Gwynedd oedd y buasent yn cadw llygaid ar y sefyllfa.

**Penderfynwyd:** Derbyn yr adroddiad ac estyn gwahoddiad i Mr Colin Jones, Rheolwr Parcio Cyngor Gwynedd i fynychu cyfarfod nesaf o’r Cyngor Cymuned

**6. Cynllun Gwarchod y Gymdogaeth**

Fe drafodwyd y cynllun yma yn fras a phenderfynwyd fod angen mwy o wybodaeth am ei oblygiadau. Adroddwyd gan y Clerc fod cais wedi dod yn gofyn am wirfoddolwyr i sefyll gyda gwn mesur cyflymder yn ein Cymuned. Pan fydd car yn cael ei adnabod yn gôr yrru, bydd y manylion yn cael ei basio i’r heddlu a bydd y tramgwydd yn cael llythyr. Os byd yn parhau i oryrru, yna bydd y mater yn cael ei ymdrin ag o gan yr Heddlu

**Penderfynwyd:** Yn dilyn ymweliad gan PCSO i’r cyfarfod gryn amser yn ôl bellach, penderfynwyd ei wahodd i’r cyfarfod ac i ddarparu ystadegau ar ba fath o droseddau mae’r Heddlu wedi delio a hwy yn yr ardal Cytunwyd byddai hyn yn gyfle i’w holi am fwy o fanylion ar gyfer y Cynllun Gwarchod y Gymdogaeth

**7. Swyddfa’r Bost**

Yn dilyn sawl cwyn am leoliad y blwch post, cyfeiriwyd y pryderon at y Post Brenhinol gan y Cyngor Cymuned. Mae’r Post Brenhinol wedi cydnabod fod angen symud y blwch post sydd ar hyn o bryd ar wal siop Premier. Yn ei leoliad presennol, mae’n amharu ar olygfa traffig sydd yn troi allan o Ffordd Glanmoelyn i edrych i gyfeiriad Llanberis.

**Penderfynwyd:** Derbyn yr adroddiad a chroesawu penderfyniad y Post Brenhinol i symud y Blwch Post.

**8. Praesept 2016 / 2017**

Adroddwyd gan y Clerc fod angen hysbysu Cyngor Gwynedd o’n praesept ar gyfer y flwyddyn ariannol nesaf, sef 2016 / 2017.

**Penderfynwyd:** Yn dilyn trafodaeth fanwl ar hyn ac ystyried balans cyfredol y Cyngor, nod ac amcanion ar gyfer y flwyddyn nesaf, oblygiadau all ddeillio o Her Gwynedd. Ystyriwyd y gost i bob annedd oddi fewn i’r Gymuned (gwêl atodiad), penderfynwyd codi’r praesept ar gyfer 2016 / 2017 £1,000 i £25,000.

9. **Sedd Wag - Ward Cwm y Glo**

Adroddwyd fod y rhybudd statudol am sedd wag ar Gyngor Cymuned Llanrug a Chwm y Glo wedi rhoi yn y mannau canlynol;

Y Sefydliad Coffa, Llanrug

Co-op, Llanrug

Menter Fachwen, Cwm y Glo

Y Cynghorwyr Avril Jones ac Alan Pritchard (aelodau lleol)

Mae’r rhybudd yn rhoi cyfle i 10 etholwr gysylltu â’r Swyddog Canlyniadau yng Nghyngor Gwynedd os cyflwynir cais ganddynt, wedyn buasai rhaid cynnal etholiad. Mae’r cyfnod yma yn dod i ben ar 22 Ionawr 2016.

**Penderfynwyd: Derbyn yr adroddiad a phenderfynu yn y cyfarfod nesaf o sut i symud ymlaen i lenwi’r sedd.**

10. **Materion Cynllunio**

C15/1321/23/LL

Lleoliad y Safle: Tir gyferbyn a Tŷ Isaf, Ceunant, Llanrug, LL55 4RY

Bwriad: Codi Modurdy domestig dwbl

**Penderfynwyd: Dim Gwrthwynebiad**

**11. Llwybrau Cyhoeddus**

Derbyniwyd adroddiad gan y Cynghorydd Delyth Tomos ar gyflwr 2 lwybr cyhoeddus a bod eu cyflwr wedi dirywio yn ddiweddar. Adroddwyd mai un o’r llwybrau oedd rhwng Iard Carreg y Fron sydd yn dod allan uwchben Allt Deg (rhif y llwybr i’w gadarnhau) ac nad yw yn bosib cerdded ar ei hyd. Adroddwyd Ymhellach fod Llwybr Ogwen angen sylw.

**Penderfynwyd: Cysylltu â Chyngor Gwynedd i adrodd am y problemau gyda’r llwybrau ac archebu map o lwybrau cyhoeddus.**

**12. Cyflwyniad gan Lywodraeth Cymru ar Fil Drafft Llywodraeth Cymru - Llandudno 4ydd o Chwefror 2015**

Adroddwyd fod gwahoddiad i aelodau fynychu’r uchod gyda’r Clerc.

**Penderfynwyd: Oherwydd amseriad y cyfarfod, nid oedd aelod yn gallu mynychu oherwydd oblygiadau eraill. Fodd bynnag oherwydd bod y Clerc yn mynychu yna i’r Clerc adrodd yn ôl i’r cyfarfod nesaf.**

**13. CCLA**

**Penderfynwyd: Hwn yw drafod yn y cyfarfod nesaf.**

**14. E-bost gan Tom Cuisine**

**Penderfynwyd: Gohirio ei drafod tan y cyfarfod nesaf a’r roi fel item ar yr agenda.**

**Arwyddwyd:**

**Cadeirydd: Dyddiad**